
Comisia pentru Buget,

Finanţe şi Bănci
Bucureşti, 14.11.2013   

Nr. 4c-2/520/22.10.2013
PLx. 389/2013

  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra Proiectului de Lege privind ratificarea Aranjamentului stand-by de tip preventiv dintre România și Fondul Monetar Internațional, convenit prin Scrisoarea de intenție semnată de autoritățile române la București la 12 septembrie 2013 și aprobată prin Decizia Consiliului directorilor executivi ai Fondului Monetar Internațional din 27 septembrie 2013,                trimis spre dezbatere în fond, cu adresa nr. PL-x  389  din 22 octombrie  2013, înregistrat sub nr. 4c-2/520/22.10.2013, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor  ordinare.
PREŞEDINTE
Gheorghe DRAGOMIR
Parlamentul  României

RAPORT 
asupra proiectului de Lege privind ratificarea Aranjamentului stand-by de tip preventiv dintre România și Fondul Monetar Internațional, convenit prin Scrisoarea de intenție semnată de autoritățile române la București la 12 septembrie 2013 și aprobată prin Decizia Consiliului directorilor executivi ai Fondului Monetar Internațional din 27 septembrie 2013
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgență, cu  proiectul de Lege privind ratificarea Aranjamentului stand-by de tip preventiv dintre România și Fondul Monetar Internațional, convenit prin Scrisoarea de intenție semnată de autoritățile române la București la 12 septembrie 2013 și aprobată prin Decizia Consiliului directorilor executivi ai Fondului Monetar Internațional din 27 septembrie 2013, trimis cu adresa nr. PL-x  389 din 22 octombrie 2013, înregistrat sub nr. 4c-2/520 din 22.10.2013.

Conform prevederilor art. 75 alin.(1) și (3) din Constituţia României, republicată, şi ale art.92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
Consiliul Legislativ, prin avizul nr.1099 din 08.10.2013, a avizat favorabil proiectul de Lege.
Obiectul de reglementare al proiectului de Lege îl constituie ratificarea Aranjamentului stand-by de tip preventiv dintre România și Fondul Monetar Internațional, convenit prin Scrisoarea de intenție semnată de autoritățile române la București la 12 septembrie 2013 și aprobată prin Decizia Consiliului directorilor executivi ai Fondului Monetar Internațional din 27 septembrie 2013.
Acest Aranjament  stand-by va semnala comunităţii internaţionale sprijinul acordat în continuare politicilor promovate de Guvern şi va asigura o rezervă în eventualitatea unor şocuri externe şi vine în completarea asistenţei financiare de tip preventiv acordată de Uniunea Europeană, în valoare de 2 miliarde de Euro, din cadrul facilităţii pentru balanţa de plăţi şi de cea de 1 miliard de Euro din cadrul împrumutului pentru politici de dezvoltare acordat de Banca Mondială.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat proiectul de lege menţionat mai sus, în şedinţa din 12.11.2013.

Din totalul de 33 de membri ai Comisiei pentru buget, finanţe şi bănci au fost prezenţi la dezbateri  32 deputaţi.
La dezbaterea acestui proiect de Lege, conform articolelor 54 și 55 din Regulamentul Camerei Deputaților, republicat, a fost prezent, în calitate de invitat, domnul Dan Manolescu – secretar de stat la Ministerul Finanţelor Publice.
Menționăm că, din cauza unei erori materiale constatate la traducerea în limba română a Scrisorii de intenție, semnată de autoritățile române la București la 12 septembrie 2013, inițiatorul a înlocuit traducerea inițială a scrisorii cu traducerea anexată a prezentului raport.

Totodată, inițiatorul a ținut seama de avizul Consiliului Legislativ prin care se precizează că, textul  în limba română trebuie să cuprindă pe ultima pagină mențiunea ”traducere oficială sau autorizată” și semnătura persoanei compentente.

În urma examinării  proiectului de Lege și a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor spre dezbatere și adoptare, proiectul de Lege  privind ratificarea Aranjamentului stand-by de tip preventiv dintre România și Fondul Monetar Internațional, convenit prin Scrisoarea de intenție semnată de autoritățile române la București la 12 septembrie 2013 și aprobată prin Decizia Consiliului directorilor executivi ai Fondului Monetar Internațional din 27 septembrie 2013, în forma prezentată de Guvern.
În raport cu obiectul şi conţinutul său, proiectul de Lege face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar, 
 Luminița Ana Ghiorghiu

